stanford-oval/wikipedia huggingface dataset:
לסלי אן ברנדט
קריירה

תפקידה המשמעותי הראשון של ברנדט היה בסדרת הטלוויזיה הניו זילנדית "חסינות דיפלומטית" שם שיחקה תפקיד ראשי, כמו כן הופיעה כתפקיד אורח במספר פרקים בסדרות "Shortland Street " ו- "This Is Not My Life" ששודרו בניו זילנד.
נבחנה באודישן לתפקיד סורה בסדרה "ספרטקוס" אך בסוף לוהקה לתפקיד נאביה, בשנת 2010 שיחקה תפקיד ראשי בספין אוף לסדרה זו "ספרטקוס אלי הזירה".
בשנת 2015 החלה לגלם תפקיד בסדרה "לוציפר" בתור מאזקין - שדה האחראית על שמירתו של לוציפר.
כמו כן שיחקה כתפקיד אורח במספר סדרות וסרטים ידועים, ביניהם: "אגדה של המחפש", "צ'אק", "CSI: ניו יורק", "ממפיס ביט", "רווקות", "גות'האם", ועוד.
בשנת 2007 הופיעה בווידאו קליפ של להקות "Nesian Mystik" ו- "Battle Circus".
חיים אישיים

בשנת 2009 החלה לצאת עם השחקן האמריקאי כריס פיין גילברט; השניים נישאו ב-2015. בנם הראשון, קינגסטון פיין ברנדט גילברט, נולד ביולי 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | The Hopes & Dreams of Gazza Snell | שרון |  |
| 2011 | InSight | ולארי חורי |  |
| 2012 | A Beautiful Soul | אנג'לה בארי |  |
| 2013 | Drift | לני |  |
| 2015 | Painkillers | גאטס |  |
| 2019 | Heartlock | טרה שארפ |  |
| 2019 | Duke | ויולט |  |
| 2021 | Horror Noire | אבי |  |
| TBA | Killing Winston Jones | וירג'יניה קרבר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | רחוב שורטלנד | סוניה | פרק: "#16.178" |
| 2009 | Diplomatic Immunity | ליילני פאויגאזי | תפקיד ראשי; 13 פרקים |
| 2010 | ספרטקוס | נאביה | תפקיד ראשי (עונה 1); 11 פרקים |
| 2010 | אגדת המחפש | תיאה | פרק: "Tears" |
| 2010 | This Is Not My Life | היין | 2 פרקים |
| 2011 | צ'אק | פטימה טאזי | פרק: "Chuck Versus the Seduction Impossible" |
| 2011 | ספרטקוס: אלוהי הזירה | נאביה | מיני-סדרה |
| 2011 | CSI: ניו יורק | קמילה ג'ורדנסון | 2 פרקים |
| 2011 | ממפיס ביט | אדריאנה | פרק: "The Things We Carry" |
| 2011 | Zombie Apocalypse | קאסי | סרט טלוויזיה של Syfy |
| 2014 | Being Mary Jane | טמיקו רוברטס | פרק: "Girls Night In" |
| 2014 | איזו מן שוטרת | אמבר פלין | פרק: "In and Out" |
| 2014 | Single Ladies | נעמי קוקס | תפקיד ראשי (עונה 3); 11 פרקים |
| 2014 | גות'האם | "ראש הנחושת" | פרק: "Lovecraft" |
| 2014 | שומרי האוצרות | למיה | 5 פרקים |
| 2016–2021 | לוציפר | מזיקין "מייז" סמית' (אנ') | תפקיד ראשי (6 עונות); 93 פרקים |
| 2023 | קפטן פוֹל (אנ') | ליזה בארל | דיבוב; 10 פרקים |
| 2024 | המתים המהלכים: אלה שבחיים | פרל ת'ורן | תפקיד ראשי; 6 פרקים |
| TBA | History of A Pleasure Seeker | ז'קובינה | סדרת טלוויזיה עתידית של הולו |
לוח אם

לוח אם ASRock K7VT4A Pro בעל כרטיסי קול ורשת מובנים
לוח האם הוא המעגל המודפס הראשי של מחשב או מכשיר אלקטרוני מורכב אחר.
לוח אם של מחשב אישי

במחשב אישי (PC) לוח האם הוא המשטח המרכזי עליו מתנהלת פעולתו הפנימית של המחשב. כל רכיב במחשב חייב להיות משובץ בלוח האם או מקושר אל רכיב שמשובץ בו. למחשבים שונים מבנה מעט שונה ולכן, למשל, במחשב אחד רכיבי עיבוד הקול יהיו בכרטיס הרחבה (שיהיה מקושר אל לוח האם דרך חריץ PCI) ובמחשב אחר יהיה כרטיס קול מובנה, דהיינו שרכיבי עיבוד הקול יהיו משובצים בקטע מתוך לוח האם. ישנן חברות המייצרות לוחות אם שעליהם כבר משולבים רכיבי חומרה למחשב (המכונים ON BOARD), כגון: כרטיס רשת, יחידת עיבוד גרפי, כרטיס קול וכדומה.
כל לוח אם מבוסס על ערכת שבבים (Chipset) שאחראית על הגישור בין הרכיבים השונים המרכיבים את המחשב. בנוסף לערכת השבבים, לוח האם מכיל רכיבי אלקטרוניקה המסדירים את המתח החשמלי אל ובין השבבים כמו גם את התקשורת שלהם. רכיבים אלה הם נגדים, קבלים, סלילים וכיוצא באלו. רכיבים שכיחים של ערכת השבבים:
תושבת המעבד (לא המעבד עצמו אלא רק התושבת שלו)
חריצי כרטיסי הזיכרון של המחשב
חריצי כרטיס המסך - AGP או PCI Express
חריצי כרטיסי הרחבה (כולל כרטיסי קול ורשת) למשל חריצים לחיבורים מסוג PCI,‏ EISA, ו-ISA. באמצעות חריצי הרחבה אלו היה ניתן להוסיף פונקציונליות רבה לכל מחשב אישי. לכל חריץ הרחבה בנוסף לצורה החיצונית השונה מאפיינים שונים כמו למשל מהירות העברת הנתונים.
חיבורים למידע חיצוני וציוד היקפי (USB), שמאפשרים לחבר אליו ציוד היקפי, כמו יציאות עכבר ומקלדת מחשב, יציאות טוריות, מקביליות ויציאות USB שמחליפים לא מעט את חריצי ההרחבה, ובקר קלט/פלט (Super I/O) המפקח עליהם.
חיבורים לדיסק הקשיח (רק החיבורים, לא הדיסק)
גשר צפוני.
גשר דרומי.
חומרת ה-BIOS.
המבנה הפיזי של לוח האם נעשה על פי שיקולים של מיקום במכשיר האלקטרוני, עיגון מכני למסגרת המכשיר, שטח פנים, מרחק בין רכיבים, זרימת האוויר לקירור, מחברים לכניסה של חשמל ותקשורת, הפרעות כגון קרינת חום וגלי רדיו.השינויים בלוחות האם נעשים בעקבות המיזעור של המחשב האישי והמעבר למכשירים אלקטרונים נישאים.
כיום לוחות האם העיקריים בנויים בצורה כזו שיהיו מתאימים לעבודה ולחיבור למעבדים של אינטל או של AMD, זאת בשל ריבוי תצורות החיבור של המעבדים (כגון: LGA1155 האופייני למעבדי אינטל החדשים, AM2 במעבדי AMD החדשים, 939, 754). החברות העיקריות והידועות לייצור לוחות אם הן: ASUS, Gigabyte, MSI, ASRock ,ABIT. בעבר ייצרה גם אינטל לוחות אם עבור מחשב שולחני.
ראו גם

מונחים בחומרה
הערות שוליים

↑  "Intel exits the desktop motherboard business to focus on new form factors". PCWorld (באנגלית). נבדק ב-2017-09-23.
| --- | --- |
בקרת זהויות :  NLI: 987007556135705171  LCCN: sh91002177
לסלי ג'נסן

לסלי ג'נסן (באנגלית: Leslie Jensen;‏ 15 בספטמבר 1892 –  14 בדצמבר 1964) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית ה-15 בשנים 1937–1939.
ראשית חייו

לסלי ג'נסן נולד בעיר הוט ספרינגס שבדקוטה הדרומית. ב-1916 וב-1917 הוא היה לוטננט משנה ברגימנט הרגלים הרביעי במשמר הלאומי של דקוטה הדרומית והשתתף במשלחת הצבאית של ארצות הברית למקסיקו. בשנים 1917–1919 הוא היה קפטן ברגימנט הארטילריה ה-147 במסגרת חיל המשלוח של ארצות הברית. ב-1921 קיבל ג'נסן תואר במשפטים מאוניברסיטת דקוטה הדרומית. הוא נשא לאישה את אליזבת וורד, ולשניים נולדו שלושה ילדים.
קריירה פוליטית

בשנים 1922–1924 היה ג'נסן גובה מס מטעם שירות הכנסות הפנים. לאחר מכן הוא היה נשיא והמנהל הכללי של חברת טלפונים וטלגרף.
ב-1936 נבחר ג'נסן מטעם המפלגה הרפובליקנית כמושל דקוטה הדרומית לאחר שהביס את המושל המכהן טום ברי. הוא כיהן בתפקיד מ-5 בינואר 1937 ועד 3 בינואר 1939. במהלך תקופת כהונת כמושל, הקים בית המחוקקים המדינתי את מחלקת המדינה כדי ליישם את חוק הביטוח הלאומי הפדרלי. בנוסף, על אף הדרישות הפיננסיות שנבעו ממאמצי הרווחה, הצליח ממשל ג'נסן לאזן את מצבה הכספי של המדינה ולמחוק גרעון של עשרים שנה וכן לצמצם את החוב המדינתי ולהשיב את המימון לאיגרות חוב למגזר החקלאי בשיעורי ריבית נמוכים. ב-1938 הוקמה חטיבת משטרת התנועה של דקוטה הדרומית.
ג'נסן סיים את כהונתו כמושל ב-1939 ואחריו כיהן בתפקיד הרלן בושפילד, לשעבר יושב ראש המפלגה הרפובליקנית במדינה. הוא העדיף להתמודד על מושב בסנאט של ארצות הברית במקום להתמודד על תקופת כהונה נוספת כמושל. על כל פנים, בבחירות המקדימות של הרפובליקנים לסנאט הוא נוצח על ידי צ'אן גרני.
ב-1940 גויס ג'נסן לשירות פעיל במלחמת העולם השנייה, בה הוא לחם במערכה באוקיינוס השקט כקולונל ופיקד על רגימנט הארטילריה ה-147, ומאוחר יותר שירת במטה של הארמייה השישית של ארצות הברית. לאחר המלחמה הוא שב להוט ספירנגס, ונותר בשירות פעיל עד מותו.
מותו

לסלי ג'נסון נהרג בתאונת דרכים ברפיד סיטי שבדקוטה הדרומית ב-14 בדצמבר 1964. הוא נטמן בבית הקברות אברגרין שבהוט ספרינגס. על שמו נקרא קטע מכביש 18. ב-1987 הוכנס ביתו בהוט ספרינגס אל המרשם הלאומי של מקומות היסטוריים.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1455.
הערות שוליים

↑  Gloria J. Dillon and John E. Rau (May 11, 1987). "National Register of Historic Places Inventory/Nomination: Governor Leslie jensen House / The Jensen House / Christian Jensen House". National Park Service.
| --- | --- |
בקרת זהויות :  GND: 1193088747  LCCN: no2005100553  SNAC: w61z5zwx  VIAF: 66212844   WorldCat (עם VIAF): 66212844
ליתיום פלואורי

| --- | --- |

 
 בסגול - ליתיום, בצהוב-ירקרק - פלואור
 שמות נוספים:  פלואוריד הליתיום, ליתיום פלואוריד
 כתיב כימי:  LiF 
 מראה:  מוצק לבן
 מספר CAS:  7789-24-4
 מצב צבירה:  מוצק
 טמפרטורת היתוך:  845 °C   1118.15 K
 טמפרטורת רתיחה:  1676 °C   1949.15 K
 אנתלפיית התהוות סטנדרטית:  −620 קילוג'ול למול
 אנטרופיה מולרית תקנית:  35.7±0.05 ג'ול למול־קלווין
 
ליתיום פלואורי הוא תרכובת אי-אורגנית שנוסחתה הכימית LiF. זהו מלח הליתיום של חומצה הידרופלואורית. ליתיום פלואורי הוא מוצק בצבע לבן בטמפרטורת החדר. הסריג שלו הוא יוני, במבנה אנלוגי לזה של נתרן כלורי, אך מסיסותו במים נמוכה בהרבה. ליתיום פלואורי משמש בין השאר בתערובות של מלחים מותכים ובאופטיקה של אור אולטרה סגול.
ייצור

ליתיום פלואורי מיוצר מליתיום הידרוקסידי ומימן פלואורי או על ידי המסת ליתיום קרבונט במימן פלואורי עודף, ייבוש על ידי אידוי וחימום.
יישומים > במלחים מותכים

פלואור מיוצר על ידי אלקטרוליזה של אשלגן דו פלואורי מותך. האלקטרוליזה יעילה יותר כאשר האלקטרוליט מכיל אחוזים בודדים של ליתיום פלואורי. ייתכן כי הסיבה לכך היא יצירת שכבה של Li-C-F על אלקטרודות הפחמן . מלח מותך שימושי, FLiNaK, מורכב מתערובת של ליתיום פלואורי, נתרן פלואורי ואשלגן פלואורי.
יישומים > אופטיקה

בגלל הפער האסור הרחב שלו, גביש של ליתיום פלואוריד שקוף לאור אולטרה סגול, יותר מאשר כל חומר אחר, ולפיכך משמש באופטיקה של אור אולטרה-סגול, בדומה למגנזיום פלואורי.
יישומים > גלאי קרינה

ליתיום פלואורי משמש כאמצעי לגילוי סך החשיפה לקרינה מייננת מהסוגים גמא, בטא ונייטרונים. קריאת רמת החשיפה נעשית באמצעות חימום הגביש, הגורם לו לפלוט אור בעוצמה התלויה ברמת החשיפה לקרינה.
יישומים > כורים גרעיניים

ליתיום פלואורי מצטיין ביציבות כימית ולתערובות LiF/BeF2 יש נקודת התכה נמוכה (360 עד 459 מעלות צלזיוס). ותכונות מצוינות מבחינת אינטראקציה עם נייטרונים. בשנים 1964-1969 הופעל במעבדות Oak Ridge בארצות הברית כור גרעיני ניסיוני, שהדלק הגרעיני שלו היה תערובת של מלחי פלואור, ביניהם אורניום ארבע-פלואורי. התערובת הכילה 65% ליתיום פלואורי, מועשר באיזוטופ הנפוץ ליתיום-7. נוזל הקירור במעגל הקירור הראשי של הכור היה תערובת מותכת של ליתיום פלואורי ובריליום דו-פלואורי . מספר כורים נסיוניים ותכנונים של כורים עתידיים המבוססים על עקרונות דומים נעשו במהלך השנים ואף כיום .
יישומים > קתודה עבור דיודה פולטת אור

ליתיום פלואורי משמש באופן נרחב בדיודה פולטת אור פולימרית כשכבת צימוד להגברת פליטת האלקטרונים מהקתודה. עובי שכבה אופייני הוא כננומטר אחד.
ראו גם

אופטיקה
כור גרעיני
מלח מותך
מעבדות Oak Ridge
הערות שוליים

1 2  J. Aigueperse, P. Mollard, D. Devilliers, M. Chemla, R. Faron, R. Romano, J. P. Cuer, “Fluorine Compounds, Inorganic” in Ullmann’s Encyclopedia of Industrial Chemistry, Wiley-VCH, Weinheim, 2005.
↑  "Crystran Ltd., a manufacturer of infrared and ultraviolet optics". נבדק ב-2010-12-28.
↑  CJKarzmark, J White and JF Fowler, Lithium Fluoride Thermoluminescence Dosimetry, Phys. Med. Biol. 1964, Vol. 9, No. 3, pp273-286
↑  MW Rosenthal, An Account of Oak Ridge National Laboratory’s Thirteen Nuclear Reactors, Aug 2009 (rev. Mar 2010), Oak Ridge National Laboratory, ORNL/TM-2009/181
↑  China enters race to develop nuclear energy from thorium | Duncan Clark | Environment | theguardian.com
↑  Fuji molten Salt Reactor
↑  Sigma-Aldrich website
↑  Z.Y.Liu et. al., Solution-processed small molecular electron transport layer for multilayer polymer light-emitting diodes, Synthetic Metals 161 (2011) 426–430
↑  R.H Friend et.al., LiF/Al cathodes and the effect of LiF thickness on the device characteristics and built-in potential of polymer light-emitting diodes, Applied Physics Letters, Nov 2000, Vol. 77, iss. 19, pp. 3096-3098
| --- | --- |
בקרת זהויות :  GND: 4167910-6  LNB: 000320708
לוח בקרה

לוח בקרה אנלוגי של נושאת מטוסים
לוח בקרה או לוח שעונים הוא לוח או צג, לרוב שטוח, המשמש להצגת מידע ונתונים להמחשת תפקודה של מכונה כלשהי.
פעולה

לוח בקרה משמש להמחשת מטרות ותפקידו הוא לעקוב אחר התקדמות תפקוד המכונה. לוח שעונים גדול מכיל בעיקר צגים ממוזערים, ושעונים שונים (כמו שעון מהירות – "ספידומטר" ושעון גובה, במטוסים, להצגת הגובה בו משייט המטוס).
לוח הצגת הנתונים הוא השער להבנת תפקוד המכונה ואופן פעולתה, דרכי השתנות הפעולות בה והתראות מפני תקלות, ובכך מאפשר הענקת מידע והסבר מפורט יותר של אופן התפקוד.
שימוש

לוח הבקרה הוא האמצעי המאפשר שיתוף מידע, פיקוח ותיאור האופן בו המכונה עובדת, ועוזר למצוא משאבים לקבלת מידע נוסף.
ישנם מספר רב של מכונות וכלים בהם מותקנים לוחות אלו:
מכוניות (לוח מחוונים)
ספינות
מטוסים
כורים גרעיניים
מחשבים (לרוב במחשבים המשמשים כפקחי עבודה וייצור, ומציגים לעובדים את הנתונים על אופן הייצור, כגון: הזרמת נתונים בחברות חשמל).
בספינות, במטוסים ובכורים גרעיניים, לוח הבקרה מכיל גם מתגי בקרה ושליטה מלבד הצגת נתונים למפעיל.
סוגים

לוח בקרה אנלוגי – גרסה ישנה שנפוצה בעבר. חלק ניכר מהלוח היה מורכב משעונים אנלוגיים ומחוגים שונים.
לוח בקרה דיגיטלי – הגרסה הנפוצה ביותר כיום. הלוח נשלט על ידי מחשב ומציג נתונים מדויקים בתצוגה דיגיטלית ומספרית מדויקת המוארת בשיטת תצוגה אלקטרופורטית – טכנולוגיית תצוגה היוצרת תמונות על גבי מסך על ידי סידור חלקיקי צבען. תצוגה מסוג זה מכונה לעיתים "נייר אלקטרוני", בשל מראה הדומה לנייר ובשל צריכת החשמל הנמוכה שלה. נפוצה גם תצוגת נתונים על הלוח על ידי שימוש בפיקסלים. כמו כן, יש לוחות בקרה הנשלטים על ידי מפעיל המשתמש במחשב, אך ישנם גם לוחות שמתודרכים ומשתנים על ידי מחשב חכם.
ראו גם

לוח מחוונים
צג
לוח פיקוד אנלוגי בתחנת הכוח דיזלים תל אביב
לויקוציטוזיס

| --- | --- |
 תחום:  המטולוגיה 
 קישורים ומאגרי מידע
 InfoMed:  לויקוציטוזיס (ריבוי תאי דם לבנים)
 DiseasesDB:  33024
 MeSH:  D007964
 סיווגים
 ICD-10:  D72.8
 ICD-11:  MA16.11 
 
לוֹיְקוֹצִיטוֹזִיס (לפי מונחי האקדמיה ללשון העברית: רִבּוּי כַּדּוּרִיּוֹת לְבָנוֹת או רִבּוּי תָּאֵי דָּם לְבָנִים, בלועזית: leukocytosis) הוא מדד מעבדתי המשקף עלייה בספירת תאי הדם הלבנים בדם מעבר לטווח התקין. העלייה במספר תאי הדם הלבנים נגרמת ברוב המקרים כתוצאה ממצבי דלקת, למשל כתוצאה מזיהום, אך לעיתים היא גם קשורה בסיבות נוספות, בין אם פיזיולוגיות כגון פעילות גופנית, היריון ומצבי דחק אחרים, ובין אם אחרות כגון ממאירויות, במיוחד של תאי הדם הלבנים, ותופעת לוואי של תרופות. נהוג לסווג לויקוציטוזיס לפי סוג תאי הדם הלבנים הנמצאים בעודף: נויטרופיליה (ריבוי נויטרופילים), לימפוציטוזיס (ריבוי לימפוציטים), מונוציטוזיס (ריבוי מונוציטים), אאוזינופיליה (ריבוי אאוזינופילים) ובאזופיליה (ריבוי באזופילים).
טווח ערכי הייחוס המקובל לספירת תאי דם לבנים בדם הוא 4,300–10,800 תאים למיקרוליטר (4.3–10.8 מיליארד תאים לליטר) באדם בוגר, אולם טווח זה יכול להשתנות ממעבדה אחת לאחרת, ובילדים הוא גם תלוי גיל. חריגה מהטווח בכיוון מעלה מוגדרת כלויקוציטוזיס. כאשר מספר תאי הדם הלבנים עולה על 30,000–50,000 תאים למיקרוליטר, מצב זה נקרא תגובה לוקמואידית. למרות השם, אין הכרח כי ספירה חריגה זו של תאי הדם הלבנים נובעת מלוקמיה. בספירת תאי דם לבנים של למעלה מ-100,000 תאים למיקרוליטר מדובר בהיפרלויקוציטוזיס, אשר עלול להוביל להגברת צמיגות הדם וללויקוסטזיס. לעיתים, ריבוי תאי הדם הלבנים מלווה ביציאה של תאי דם לבנים לא בשלים ממח העצם למחזור הדם, בשל הדרישה הגוברת לתאי דם לבנים או בשל עודף של תאים צעירים במח העצם על רקע ממאירות. מצב זה מכונה "סטייה שמאלה".
ראו גם

לויקופניה
פוליציטמיה
תרומבוציטוזיס
הערות שוליים

↑  Steven M. Holland, John I. Gallin, Disorders of Granulocytes and Monocytes, Harrison's Principles of Internal Medicine, 18th Edition, McGraw-Hill Companies, 2012, Vol. 1 p. 472
| --- | --- |
בקרת זהויות :  NLI: 987007563020305171  BnF: cb12443551z (data)  LCCN: sh85076271  LNB: 000320935 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מדד ביג מק

ביג מק - אוסטרליה
מדד ביג מק (מכונה Burgernomics) הוא השוואה של מחירי כריך המבורגר "ביג מק" ברשת "מקדונלד'ס" במדינות שונות, שעורך השבועון "האקונומיסט". ההשוואה היא דרך לא פורמלית למדוד את שווי כוח הקנייה של מטבעות, והיא מהווה מדד להערכת שערי חליפין ועלויות סחורה במדינות שונות. כפי שצוין באקונומיסט, זוהי "דרך נוספת להשוות שערי חליפין".
סקירה כללית

האקונומיסט הציג את מדד ביג מק בספטמבר 1986 כדוגמה משעשעת. מאז פרסם כתב העת את המדד מדי שנה. המדד הוביל להמצאת המילה "בורגרנומיקס" (בתרגום חופשי לעברית: "כלכלת המבורגר").
ההנחה ביסוד השיטה היא כי שער החליפין בין שני מטבעות מתכייל באופן טבעי כך שכל דוגמה לסל סחורות ושירותים (ובפרט, סחורה או שירות ספציפי) תימכר במחיר שקול במדינות שונות. כלומר, מחירי הסל אמורים להיות זהים לאחר שהומרו לאותו מטבע. אם אין המצב כך, לכאורה ניתן לנבא שינוי עתידי בשער החליפין כך שיתקרב לשער הצפוי (שאם לא כן, יתאפשר ארביטראז' לאורך זמן). במדד ביג מק, ה"סל" הוא כריך של ביג מק יחיד כפי שנמכר על ידי רשת המזון המהיר "מקדונלד'ס".
ביג מק נבחר כיוון שזהו מוצר שניתן להשיגו במדינות רבות, ועם זכיינים מקומיים של מקדונלד'ס קיימת מגמה לניהול מחירי עלות לפי האספקה המקומית. בנסיבות האלה, המדד מאפשר השוואה בין שערי מטבעות רבים.
לדוגמה, על פי נתונים מיולי 2008, מחירו של ביג מק בארצות הברית הוא $3.57 ובבריטניה הוא £2.29. על כן צפוי שער ההמרה בין המטבעות להיות 3.57/2.29 ≈ 1.56 דולר אמריקני לכל לירה שטרלינג, לעומת יחס ההמרה האמיתי – $2.00 לכל £1. בהתאם, המדד קובע שהלירה מוערכת יתר על המידה ב-(2.00 – 1.56) / 1.56 ≈ 28% יחסית לדולר.
מדד ביג מק אינו כלי כלכלי מדעי במיוחד, שכן מחיר הקציצה מושפע מפרמטרים רבים, ששער החליפין הוא רק אחד מהם. במדינות רבות, מזון מהיר ברשתות בינלאומיות (כמו "מקדונלד'ס") יקר יחסית למזון במסעדה מקומית, והדרישה לביג מק בארצות כמו הודו קטנה במידה ניכרת מאשר בארצות הברית. בין הסיבות הנוספות לפערי מחיר גם תחרות מוגברת (או מעטה יותר) בשוק המזון המהיר בהשוואה לתחרות בארצות הברית, סוג הקטשופ בו נעשה שימוש, ומכסי מגן על מרכיבי הכריך.
במאי 1997 מדינת ישראל דורגה כמדינה השלישית היקרה בעולם מבחינת מחיר הביג-מק. בינואר 2001 תפסה ישראל לראשונה את המקום הראשון במדד. לאחר מכן סירב משרד האוצר במשך כשלוש שנים לספק נתונים לאקונומיסט, ומדינת ישראל לא נכללה במדד. בעשור השני של המאה ה-21, דורג השקל לרוב בין המטבעות שנסחרים מתחת ל"שוויים ההוגן", כלומר מחיר הביג מק גבוה יחסית.
על פי המדד, בשנים 2000–2019 ירד כוח הקנייה של משק הבית החציוני האמריקאי ב-36%. שכר משק הבית החציוני האמריקאי החודשי ב-2000 עמד על $3,512 ומחיר הביג מק עמד על $2.51, כך ששכר משק הבית החציוני היה 1,399 המבורגרי ביג מק. ב-2019 עמד השכר החציוני על כ-$5,170 ומחיר הביג מק על $5.74, ועל כן ירד השכר ל-901 המבורגרי ביג מק בחודש.
ראו גם

שווי כוח הקנייה
עקרון הפיצה
הערות שוליים

↑  הארץ, מדד הביג מק כבר בן 20, באתר TheMarker‏, 30 במאי 2006
↑  מאת מרי שגיא, כתבת גלובס בניו יורק, ‏מדד "ביג-מק" של האקונומיסט: ישראל - השלישית בעולם מבחינת גובה מחירים, באתר גלובס, 26 במאי 1997
↑  איי אונליין, האקונומיסט: מחיר הביג - מק של מקדונלד'ס בישראל הוא הגבוה בעולם, באתר TheMarker‏, 15 בינואר 2001
↑  זאב קליין, ‏"אקונומיסט": קציצת ההמבורגר בישראל - היקרה בעולם, באתר גלובס, 14 בינואר 2001
↑  זאב קליין, ‏שווייץ, דנמרק ושבדיה מובילות את מדד 'ביג מק' של אקונומיסט, באתר גלובס, 18 בינואר 2004
↑   אקונומיסט, סוכנויות הידיעות, מדד הביג מק של "אקונומיסט": השקל בין חמשת המטבעות היקרים בעולם, באתר TheMarker‏, 27 ביולי 2014
↑   אקונומיסט, מדד הביג מק של "אקונומיסט": השקל נמוך ב-13% מערכו ההוגן, באתר TheMarker‏, 8 בינואר 2016
↑   אקונומיסט, מדד ביג מק: השקל נמוך ב-15% מערכו ההוגן, באתר TheMarker‏, 14 ביולי 2018
↑  חנן שטיינהרט, ‏דעה: מה קרה למעמד הביניים האמריקאי? תשאלו את ביג מק, באתר גלובס, 7 במרץ 2020
| --- | --- |
בקרת זהויות :  GND: 7708129-8
לינדה ג'זק

לינדה ג'זק (באנגלית: Linda Jezek; נולדה ב-10 במרץ 1960) היא שחיינית עבר אמריקאית. היא בעלת מדליה אולימפית, אלופת עולם ושיאנית עולם במשחה ל-200 מטר גב.
ביוגרפיה

לינדה ג'זק נולדה בפאלו אלטו, קליפורניה. היא התאמנה במועדון השחייה של סנטה קלרה.
באליפות העולם בשחייה שנערכה בקאלי, קולומביה בשנת 1975 זכתה ג'זק במדליית כסף במשחה שליחות 4x100 מטר מעורב בתוצאה של 4:20.47 דקות, אחרי מזרח גרמניה (4:14.74 דקות) ולפני הולנד (4:21.45 דקות). בנוסף, סיימה במקום חמישי במשחה ל-100 מטר גב בתוצאה של 1:06.74 דקות, המנצחת הייתה אולריקה ריכטר ממזרח גרמניה (1:03.30 דקות).
באולימפיאדת מונטריאול (1976) זכתה ג'זק במדליית כסף במשחה שליחות 4x100 מטר מעורב בתוצאה של 4:14.55 דקות, אחרי מזרח גרמניה (4:07.95 דקות) ולפני קנדה (4:15.22 דקות). במשחה השליחות היא שחתה את 100 מטר גב בתוצאה של 1:04.15 דקות. בנוסף, היא סיימה במקום 11 במשחה ל-100 מטר גב בתוצאה של 1:06.01 דקות.
ביוגרפיה > תחרות השיא שלה

באליפות העולם בשחייה שנערכה בברלין, גרמניה המערבית בשנת 1978 זכתה ג'זק ב-3 מדליות זהב, במשחה ל-100 מטר גב בשיא תחרות חדש של 1:02.55 דקות
לפני בירגיט טרייבר ממזרח גרמניה (1:03.18 דקות) ושריל גיבסון מקנדה (1:03.43 דקות), במשחה ל-200 מטר גב בשיא עולם חדש של 2:11.93 דקות, לפני טרייבר (2:14.07 דקות) וגיבסון (2:14.23 דקות) ובמשחה שליחות 4x100 מטר מעורב בשיא תחרות חדש של 4:08.21 דקות, ביחד עם טרייסי קולקינס ג'ואן פנינגטון וסינתיה וודהד, לפני מזרח גרמניה (4:09.13 דקות) וברית המועצות (4:14.91 דקות).
בשנת 1979 במשחקים הפאן אמריקאיים שנערכו בסן חואן בפוארטו ריקו זכתה ג'זק ב-3 מדליות זהב, במשחה ל-100 מטר גב בתוצאה של 1:03.33 דקות, במשחה ל-200 מטר גב בתוצאה של 2:16.07 דקות ובמשחה שליחות 4x100 מטר מעורב בתוצאה של 4:13.24 דקות.
ג'זק ניבחרה לייצג את ארצות הברית באולימפיאדת מוסקבה (1980) שהייתה אמורה להיות הגדולה שלה, אך היא לא השתתפה בה בגלל החרם האמריקאי בעקבות הפלישה הסובייטית לאפגניסטן.
ראו גם

התפתחות שיא העולם במשחה ל-200 מטר גב
הערות שוליים

↑  PAN AMERICAN GAMES - SWIMMING AND DIVING, באתר gbrathletics
מאט הלדרס

| --- | --- |

 לידה:  7 במאי 1986 (בן 38) שפילד, הממלכה המאוחדת 
 שם לידה:  מאת'יו הלדרס
 מוקד פעילות:  הממלכה המאוחדת 
 תקופת הפעילות:  מ-2006
 מקום לימודים:  תיכון סטוקסברידג', בארנסלי קולג' 
 סוגה:  אינדי רוק, רוק פסיכדלי, תחיית הפוסט-פאנק, גראז' רוק 
 שפה מועדפת:  אנגלית 
 כלי נגינה:  מערכת תופים
 חברת תקליטים:  דומינו רקורדינג קומפני
 מספר צאצאים:  1 
 www.arcticmonkeys.com
 פרופיל ב-IMDb
 
מאט הלדרס (באנגלית: Matt Helders; נולד ב-7 במאי 1986) הוא מתופף אנגלי, ווקאליסט וכותב שירים. ידוע בזכות היותו המתופף של להקת הרוק "ארקטיק מאנקיז" (Arctic Monkeys), איתם הקליט שישה אלבומיי סטודיו.
ילדותו וחיים אישיים

הלדרס נולד בשנת 1986 בשפילד, אנגליה, לשניי הוריו ג'יל הלדרס וקלייב הלדרס, ויש לו אח אחד בשם גארי. הלדרס למד ביחד עם שותפיו ללהקה, אלכס טרנר ואנדי ניקולסון בתיכון סטוקסברידג'.
בשנת 2011 הכיר על סט הצילומים של הקליפ של "Suck It And See" את בריאנה מאקדו, השניים החלו לצאת והתארסו ב-2013. ב-יוני 2016 הם התחתנו ומוקדם יותר במאי 2015 נולדה בתם המשותפת, אמיליה דארלינג הלדרס. בשנת-2019, הוא ואשתו בריאנה התגרשו.
במאי 2021 החל לצאת עם המוזיקאית אמנדה  בלאנק.
דיסקוגרפיה

2006 - Arctic Monkeys)  Whatever people say I Am, That's What I'm Not)
2007 - Arctic Monkeys) Favorite Worst Nightmare)
2009 - Arctic Monkeys) Humbug)
2011 - Arctic Monkeys) Suck It and See)
2013 - Arctic Monkeys) AM)
2018 - Arctic Monkeys) Tranquility Base Hotel & Casino)
מאט הווארד

| --- | --- |
מאט האוורד במדי אוניברסיטת באטלר
מאט האוורד במדי אוניברסיטת באטלר
 לידה:  23 בינואר 1989 (בן 35) קונרסוויל שבאינדיאנה שבארצות הברית
 עמדה:  סנטר
 גובה:  2.03
 מספר:  54
 מכללה:  אוניברסיטת באטלר
 קבוצות כשחקן
 2011-2012 2012 2013-2012 2013-2014 2017-2014 2017-:  אולימפיאקוס ליזן לודוויגסבורג קוראל רואן באסקט רטיופארם אולם שטרסבורג IG הפועל תל אביב
 הישגים כשחקן
 השחקן השישי בליגה הצרפתית
מאט הווארד (באנגלית: Matt Howard; נולד ב-23 בינואר 1989) הוא כדורסלן אמריקאי, המשחק בעמדות הסנטר והפאוור פורוורד בהפועל תל אביב מליגת העל. גובהו 2.03 מ'.
ביוגרפיה

האוורד נולד במדינת אינדיאנה בארצות הברית, שידועה במסורת הכדורסל המפוארת שלה. האוורד החל את דרכו בכדורסל המכללות בקבוצת באטלר בולדוגס מטעם אוניברסיטת באטלר. האוורד היה שותף להעפלת הקבוצה לגמר טורניר אליפות המכללות בכדורסל של ה-NCAA במשך שנתיים ברציפות (2010 ו-2011). בעונת 2010, כיכב בקבוצה גורדון הייוורד כספק הנקודות העיקרי, בעוד האוורד שיחק בתפקיד קבוצתי ומסייע יותר. אז החל להתפרסם בזכות סגנון המשחק הלוחמני, כמכונת ריבאונד וחסימות, ובזכות משחק הקרבה בהגנה. למרות שלא נבחר בדראפט 2011 של ליגת ה-NBA, לאור הצלחתו בכדורסל המכללות זכה בפרסים רבים שהעלו את מעמדו.
לאחר סיום לימודיו ב-2011 עבר לקבוצת הפאר האירופאית אולימפיאקוס מהליגה היוונית ומהיורוליג - למרות שהקבוצה זכתה בסיום העונה ביורוליג, האוורד שותף ב-7 משחקים בלבד וקיבל דקות מועטות בליגה ועזב את הקבוצה. בשנת 2012 שיחק במועדון לודוויגסבורג מהליגה הגרמנית, ועונה מאוחר יותר עבר לרואן מהליגה הצרפתית. ב-2013 שיחק באולם מהליגה הגרמנית, אך גם אותה עזב בתום עונה אחת. בשנת 2014 חתם בשטרסבורג מהליגה הצרפתית ומהיורוקאפ, והפך לשחקן מוערך במועדון. בשנת 2016 שטרסבורג הגיע לגמר היורוקאפ, אך לאחר ניצחון במשחק הגמר הראשון הפסידה בהפרש גבוה יותר במשחק השני מול גלאטסראיי וסיימה כסגנית בלבד, כאשר גם את הליגה המקומית הקבוצה מסיימת כסגנית.
ב-2017 היה הזר הראשון בעונת ההעברות שהצטרף להפועל תל אביב, קבוצתו הנוכחית. למרות עונה מרובת פציעות, הצליח להתבלט במשחק הדרבי שחתם את הסיבוב השני והבטיח להפועל את המקום החמישי, כאשר הוביל את קלעי הקבוצה בשיא עונתי של 20 נקודות לניצחון ראשון על מכבי בהיכל קבוצת שלמה.
בתום העונה הודיע כי הוא שוקל את עתידו ואף עשוי לפרוש ממשחק עקב הפציעות המרובות.
הערות שוליים

↑  דובי פיק, ‏מאט הווארד שוקל לפרוש מכדורסל בגיל 29, באתר ONE‏, 12 ביוני 2018